ఫ్రాంక్ కాప్రా

ఫ్రాంక్ రస్సెల్ కాప్రా (1897, మే 18 – 1991, సెప్టెంబరు 3) ఇటాలియన్-అమెరికన్ సినిమా దర్శకుడు, నిర్మాత, రచయిత. ఇతని తీసిన సినిమాలు 1930లు, 1940లలో ముఖ్య అవార్డులు గెలుచుకున్నాయి. ఇటలీలో పుట్టి, ఐదేళ్ల వయస్సు నుండి లాస్ ఏంజెల్స్‌లో పెరిగిన ఫ్రాంక్ "అమెరికన్ డ్రీం పర్సనఫైడ్"గా పరిగణించబడ్డాడు.

జననం 
ఫ్రాంక్ కాప్రా 1897 మే 18న ఇటలీ దేశం,  సిసిలీలోని బిసాక్వినోలో జన్మించాడు.

సినిమారంగం 
కాప్రా 1930లలో అమెరికా సినిమారంగ అత్యంత ప్రభావవంతమైన దర్శకుల్లో ఒకడిగా నిలిచాడు. ఆరు నామినేషన్లతో ఉత్తమ దర్శకుడిగా మూడు అకాడమీ అవార్డులను గెలుచుకున్నాడు. ఇతర విభాగాల్లో తొమ్మిది నామినేషన్లతో మూడు ఇతర ఆస్కార్ అవార్డులను అందుకున్నాడు. కాప్రా  తీసిన ఇట్ హ్యాపెన్డ్ వన్ నైట్ (1934), మిస్టర్ డీడ్స్ గోస్ టు టౌన్ (1936), యు కెన్ట్ టేక్ ఇట్ విత్ యు (1938), మిస్టర్ స్మిత్ గోస్ టు వాషింగ్టన్ (1939), ఇట్స్ ఎ వండర్ ఫుల్ లైఫ్ (1946) మొదలైన సినిమాలు గుర్తింపు పొందాయి. రెండవ ప్రపంచ యుద్ధం సమయంలో, కాప్రా యుఎస్ ఆర్మీ సిగ్నల్ కార్ప్స్‌లో పనిచేశాడు. వై వి ఫైట్ సిరీస్ వంటి ప్రచార చిత్రాలను కూడా నిర్మించాడు. 

కాప్రా వివిధ రాజకీయ, సామాజిక కార్యకలాపాలు నిర్వహించాడు. అకాడమీ ఆఫ్ మోషన్ పిక్చర్ ఆర్ట్స్ అండ్ సైన్సెస్ అధ్యక్షుడిగా పనిచేశాడు. రైటర్స్ గిల్డ్ ఆఫ్ అమెరికాతో కలిసి పనిచేశాడు. డైరెక్టర్స్ గిల్డ్ ఆఫ్ అమెరికాకు అధిపతిగా ఉన్నాడు.

అవార్డులు, సన్మానాలు

అకాడమీ అవార్డులు

ఇతర అవార్డులు 
 అమెరికన్ ఫిల్మ్ ఇన్స్టిట్యూట్
 జీవిత సాఫల్య పురస్కారం (1982)

 డైరెక్టర్స్ గిల్డ్ ఆఫ్ అమెరికా
 ఎ హోల్ ఇన్ హెడ్ (1959) చిత్రానికి ఉత్తమ దర్శకుడు నామినేషన్
 జీవిత సాఫల్య పురస్కారం (1959)
 పాకెట్‌ఫుల్ ఆఫ్ మిరాకిల్స్ (1961) చిత్రానికి ఉత్తమ దర్శకుడు నామినేషన్

 గోల్డెన్ గ్లోబ్ అవార్డు
 ఇట్స్ ఎ వండర్‌ఫుల్ లైఫ్ (1946) చిత్రానికి ఉత్తమ దర్శకుడు అవార్డు

 వెనిస్ ఫిల్మ్ ఫెస్టివల్
 ఇట్ హ్యాపెండ్ వన్ నైట్ (1934) ఉత్తమ విదేశీ చిత్రంగా ముస్సోలినీ కప్‌లు నామినేషన్
 మిస్టర్ డీడ్స్ గోస్ టు టౌన్ (1936) ఉత్తమ విదేశీ చిత్రంగా ముస్సోలినీ కప్‌కు ప్రతిపాదన
 గోల్డెన్ లయన్ (1982)

 యునైటెడ్ స్టేట్స్ నేషనల్ ఫిల్మ్ రిజిస్ట్రీ
 ది స్ట్రాంగ్ మ్యాన్ (1926)
 ఇట్ హాపెండ్ వన్ నైట్ (1934)
 లాస్ట్ హారిజన్ (1937)
 మిస్టర్. స్మిత్ గోస్ టు వాషింగ్టన్ (1939)
 వై వి ఫైట్ (1942)
 ఇట్స్ ఎ వండర్ఫుల్ లైఫ్ (1946)

మరణం 
1985లో 88 సంవత్సరాల వయస్సులో, కాప్రాకి మొదటిసారిగా స్ట్రోక్‌ వచ్చింది. 1991, సెప్టెంబరు 3న తన 94 సంవత్సరాల వయస్సులో కాలిఫోర్నియా, లా క్వింటాలోని తన ఇంటిలో నిద్రలో గుండెపోటుతో మరణించాడు. కాలిఫోర్నియా, కోచెల్లాలోని కోచెల్లా వ్యాలీ పబ్లిక్ స్మశానవాటికలో అతని అంత్యక్రియలు జరిగాయి.

మూలాలు

బయటి లింకులు 

 కాప్రా స్మిత్ మరియు డో: యూనివర్శిటీ ఆఫ్ వర్జీనియాలో అమెరికన్ స్టడీస్ నుండి అమెరికన్ హీరోని చిత్రీకరించడం
 
 
 గ్రంథ పట్టిక
 కాప్రా "కాప్రాస్క్" కాకముందు BFI సైట్ &amp; సౌండ్ మ్యాగజైన్ నవంబర్ 2010లో కాప్రా యొక్క ప్రారంభ కెరీర్‌పై జోసెఫ్ మెక్‌బ్రైడ్ కథనం
 ఫ్రాంక్ కాప్రా   
 
 
 
 
  
 1971 శాన్ ఫ్రాన్సిస్కో ఇంటర్నేషనల్ ఫెస్టివల్‌లో ఫ్రాంక్ కాప్రా

1991 మరణాలు
1897 జననాలు
అమెరికా వ్యక్తులు